Districto de Rosenheim

O districto de Rosenheim (en alemán Landkreis Rosenheim, en bavaro Landkroas Rousnam) ye un districto situato en o sud-este de Bavera, Alemanya. Os districtos vecins son en orden d'as agullas d'o reloch prencipiando por l'ueste, Miesbach, Munich, Ebersberg, Mühldorf y Traunstein. Tamién muga por o sud con o estau austriaco d'o Tirol.

O districto rodia a ciudat de Rosenheim, que s'administra independientment, pero que tamién ye a seu de l'administración d'o districto. Os dos, ciudat y districto tienen o codigo "RO" en as matriclas d'os suyos autos, encara que tamién ye posible tamién trigar un d'os antigos codigos "AIB" (Bad Aibling) u "WS" (Wasserburg am Inn).

Historia
L'actual districto se creyó en 1972 cuan s'unioron os antigos districtos de Rosenheim, Bad Aibling y parti de Wasserburg am Inn.

Cheografía
O districto de Rosenheim se troba en o semontano d'os Alpes, en a rechión de Chiemgau. O paisache ye dominau por as morrenas creyadas por o glaciar de l'Inn en a zaguera edat glacial, incluyindo prous lacos. A l'este d'o districto se troba o mayor d'istos lacos d'orichen glacial, o Chiemsee. Os prencipals ríos que trescruzan o districto son l'Inn y o Mangfall, que se chuntan en a ciudat de Rosenheim.

Entre as cadenas montanyosas que se troban en o sud son os Chiemgauer Alpen y o Mangfallgebirge, a on ye o Wendelstein, que con 1838 m d'altaria ye a tuca mas alta d'o districto.

Escudo
O escudo incluye as armas de Bavera en a suya parti superior. As dos fuellas cruzadas de Nymphaea alba en a ezquierda simbolizan o escudo de Frauenchiemsee, isla d'o Chiemsee en a que se troba un monesterio benedictino, y o lión royo que representa a ciudat de Wasserburg. O escudo se fació oficial en 1976.

Ciudaz y municipios
CiudazMunicipios Bad Aibling
 Kolbermoor
 Wasserburg am Inn
Verwaltungsgemeinschaften
Breitbrunn am Chiemsee
Halfing
Pfaffing
Rott am Inn
Markt
Bad Endorf
Bruckmühl
Neubeuern
Prien am ChiemseeAlbaching
Amerang
Aschau im Chiemgau
Babensham
Bad Feilnbach
Bernau am Chiemsee
Brannenburg
Breitbrunn am Chiemsee
Chiemsee
Edling
Eggstätt
Eiselfing
Feldkirchen-Westerham
Flintsbach
Frasdorf
Griesstätt
Großkarolinenfeld
Gstadt am Chiemsee
Halfing
Höslwang<li> Kiefersfelden
<li> Nußdorf am Inn
<li> Oberaudorf
<li> Pfaffing
<li> Prutting
<li> Ramerberg
<li> Raubling
<li> Riedering
<li> Rimsting
<li> Rohrdorf
<li> Rott am Inn
<li> Samerberg
<li> Schechen
<li> Schonstett
<li> Söchtenau
<li> Soyen
<li> Stephanskirchen
<li> Tuntenhausen
<li> Vogtareuth

Vinclos externos

  Pachina oficial

Rosenheim